I den lyserøde handywomanbus i Aalborg var der i dag travlt på med dagens kursus, hvor en håndfuld håndværksinteresserede kvinder blandt andet kunne lære at hænge en lampe op. Jeanne Maria Fjorback er handywoman og kursusleder på dagens certified handywoman-kursus. - Hvis du nu borer her og her, så hænger I den op her. Dagens deltagere kan se frem til at få flere håndværksmæssige evner med hjem. - Når de er færdige med kurset i dag, så kan de skifte en vandhane, de kan hænge en knagerække op med fire huller, der hænger lige, de har lavet deres egen lampe, og de har monteret den i et lampeudtag, og så har de også hængt to billeder op af mig, siger Jeanne Maria Fjorback. Det handler om det rette værktøj Pernille Kristiansen fra Aalborg er en af dagens deltagere, og hun har et håb for dagen. - Jeg håber, jeg kan hænge mine egne ting op, så jeg er fri for at være afhængig af, at der er nogen, der mener, at nu skal det være i dag.
En lastbil i skrigpink og ingen adgang for mænd. Det kunne lyde som dameomklædningen i et tivoli, men det er det ikke. Det er handywomans lastbil.